《云间余清亭》
清代·李森先

徙倚官衙月正明，尚余寒柝在高城。空庭积水松阴乱，小阁张镫夜气清。

剩有黄花随地满，那堪白发向秋生。故乡海味何曾减，残笑鲈鱼浪得名。

作者简介：明末清初山东掖县人，字琳枝，或作琳芝。明崇祯进士，授国子监博士。李自成占京师，授祠祭司。清顺治二年为监察御史。巡按江南，名优王紫稼、兵部侍郎金之俊族人又文，均以骄横犯法被处死，一时震悚。旋被谗遭逮捕治罪，几死。后又因言事戍尚阳堡，既而释归。